recursal/SuperWikiNEXT-32B huggingface dataset:
**טרודון** (שם מדעי: *Troodon*) הוא סוג של דינוזאור ממשפחת הטרודוניים, שחי בתקופת קרטיקון העליון (מ-75 מיליון שנה לפני זמננו ועד הכחדת הדינוזאורים, לפני 66 מיליון שנה).

מאפיינים
--------

שרידי טרודון נתגלה בשנת 1885, והיה בין הראשונים שנתגלו בצפון אמריקה, שם נמצאו שלדים כמעט מושלמים שלו במספר מקומות, מאלסקה בצפון ועד ויומינג.

השם "טרודון" מקורו ביוונית ופירושו שן פוצעת, המתייחס לשיניו השונות מאלו של רוב התרופודים האחרים.

הטרודון ידוע בעיקר בזכות מוחו הגדול, ולכן פלאונטולוגים משערים שהוא היה מבין הדינוזאורים החכמים ביותר. ייתכן שהיה דומה במראהו לעופות והיה מכוסה נוצות.

בתרבות
------

הטרודון מופיע במספר סרטים וסדרות בנושא דינוזאורים.

הוא מופיע בסדרות "הכוכב דינוזאור" בפרק השלישי, ב"נדידת הדינוזאורים" ובסרט "ללכת בין דינוזאורים", בכולם מופיע כטורף להקתי הצד בחבורות באזורים קרים. בשני האחרונים החל להופיע גם עם נוצות. בסדרה "פארק פרהיסטורי" מופיע טרודון בפרק האחרון כיצור זריז ואוכל כל ללא נוצות.

טרודון מופיע בפרק הרביעי של "מהפכת הדינוזאורים" ובפרק השני של "כוכב הדינוזאורים" וכן בסדרות "הדינוזאורים!", "פלאווורלד" ו"דינו דן". שלושה טרודונים מופיעים ב"עידן הקרח 3: עלייתם של הדינוזאורים".

בסרט ההנפשה "פנטסיה" נראה פרט טרודון המנסה לתקוף ארכאופטריקס אך מפספס. אין דמיון רב בין הופעתו בסרט לבין טרודון אמיתי, מין שלא חי באותה תקופה כמו הארכאופטריקס. כן מופיע הטרודון בסדרת ההנפשה הממוחשבת "רכבת הדינוזאורים".

בזיכיון "פארק היורה" מופיעים טרודונים במשחקי הווידאו "פארק היורה: המשחק" כטורפים ראשיים, ב-"Jurassic Park Builder" (וכן ב"עולם היורה: המשחק") וב-"Jurassic World Evolution". באף אחד מהספרים והסרטים לא מופיע טרודון, אך יש רמיזה בספר השני על גילוי של טרודון שנחשב בטעות לוולוצירפטור. הוא מופיע גם באיורים ב"עולם היורה: מחנה הקרטיקון".

קישורים חיצוניים
----------------

ויקישיתוף מדיה וקבצים בנושא **טרודון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

* Troodon במדריך הדינוזאורים The Dino Directory של המוזיאון להיסטוריה של הטבע (לונדון)

גודל של המין Troodon inequalis, לעומת גודל אדם
"**מחיקות**" (באנגלית: Erasures) היא יצירת אמנות מאת יהושע נוישטיין.

הסרט "מחיקות" נוצר על ידי יהושע נוישטיין בין השנים 1971–1973 בירושלים ובלונדון. הוא מורכב ממספר סצנות, ללא פסקול, המתעדות תהליך סימולטני של רישום ומחיקה על ידי שתי ידיים. בכל סצנה נכתבת ונמחקת מילה, ביטוי לשוני או דימוי חזותיי. בין היתר עשה נוישטיין שימוש במילים "Erasure Fmae",‏ "Art Beauty", "רגיש", "פנאטי", "טוב", "אני ילדה ציונית", "יהודי" ועוד. בסצנה אחרת נרשמו ונמחקו שני משולשים המסודרים כמגן דוד, ריבוע, סימן דולר וצורות אחרות.

כמו בעבודות אחרות של נוישטיין, הפעולות הרישומיות המתועדות כורכות יחדיו אל תוך מרחב לימינאלי את תוצאות פעולת הרישום ואת עקבותיה של אותה פעולה. אלו מהוות הד להבנייה ולפרוק של המושגים הלשוניים הנרשמים-נמחקים.

הערות שוליים
------------

1. ↑  ראו: הדר, אירית, דימויים תחת מחיקה, ערב רב, 14 בדצמבר 2014
2. ↑  ראו: אילנה טננבאום, "ההקשר הישראלי: בין הגוף הפרטי לגוף הלאומי", **וידאו Zero, כתוב בגוף, פעולה בשידור חי**, מוזיאון חיפה, 2006, עמ' 48
3. ↑  ראו: פרי-להמן, מאירה, **נוישטיין: כלומר רישום**, מוזיאון ישראל, ירושלים, 2012, עמ' 10
מרבב 2 ל־1
מרבב 2 ל־1
מפלג 1 ל־2
**מרבב** (באנגלית: **Multiplexer** או בקיצור **Mux**) הוא התקן אלקטרוני המממש פעולה בסיסית וחשובה הנקראת ריבוב, אשר בה מתבצעת בחירה של אחד מכמה ערוצי קלט לערוץ פלט בהתאם לערך בכניסות הבקרה. התקן המבצע את הפעולה ההפוכה למרבב הוא מפלג, Demultiplexer.

פעולת מרבב ספרתי פשוט
---------------------

המרבב בוחר את אחת הכניסות ומעביר אותה למוצא. הפעולה מתבצעת על ידי רכיבים אלקטרוניים המממשים שערים לוגיים כך שעבור כל צירוף של כניסות רק ערך של אחת הכניסות מועבר.

המרבב מקבל N כניסות מידע אשר בכל אחת ייתכן ערך לוגי (0 או 1), שמייצגות ספרות של מספר בבסיס בינארי. בנוסף לכך המרבב מקבל {\displaystyle \log \_{2}N} כניסות ברירה. המרבב בורר את אחת מכניסות המידע באמצעות ערך כניסות הברירה ומעביר את הערך של כניסת המידע שנבחרה למוצא ההתקן.

למשל, עבור מרבב 2 ל-1 המקבל את כניסות המידע a ו-b, עבור ערך 0 של כניסת הברירה המרבב יפלוט את הערך של a, ועבור ערך 1 של כניסת הברירה יפלוט המרבב את הערך של b.

התקן כזה הוא שימושי לצורך מיתוג במרכזיות - אם נתרגם את המספר שחייגנו למספר בינארי, ונזין אותו למערכת של מספר מרבבים, נוכל לקבל חיבור בין ערוץ הפלט שלנו לערוץ הקלט של מי שחייגנו אליו.

סוג אחר של מרבבים משמש בתקשורת. המרבב מקבל מספר אותות, בדרך כלל ממקורות שונים, ומעלה את כולם על אותו ערוץ תקשורת. מרבבים אלו מאפשרים להשתמש ברוחב הפס העצום של סיבים אופטיים וכן להשתמש בטלפונים סלולריים.

שיטות ריבוב
-----------

 ערך מורחב – **ריבוב**  

* ריבוב במרחב הזמן - TDM - מרבב זה מקבל מספר קלטים ממספר כניסות ומסדר אותם בערוץ אחד לפי הזמן - כל פרק זמן אחד הצרכנים מקבל את הערוץ. שיטת ריבוב זו יעילה כאשר כל הצרכנים משדרים במרבית הזמן, אחרת רוחב הפס לא מנוצל.
* ריבוב במרחב התדר (FDM) - מרבב מקבל מספר קלטים ממספר כניסות ומכניס אותם לערוץ רחב סרט, כל אחד על גל נושא אחר - כל אחד על תדר שונה. משמש בלוויני תקשורת לצורך הגברת כל ערוצי הכניסה.
* ריבוב במרחב אורך הגל (CWDM וגם DWDM) - המרבב מקבל אותות אופטיים בעלי אורך גל שונה ומוציא אותם על גבי סיב אופטי יחיד. קיימות טכנולוגיות שונות לייצור מרבב אופטי ביניהן מערך מוליכי גל ו־Thin Film. מרבב זה הוא אחד מאבני היסוד בתקשורת אופטית.

אוניברסיאליות המרבב
-------------------

מרבב נקרא אוניברסלי מכיוון שניתן להפיק באמצעותו כל פונקציה בוליאנית על פי כניסותיו. כל פונקציה בוליאנית בעלת N קלטים ופלט אחד יכולה להיות ממומשת באמצעות מרבב בעל N כניסות ברירה, באופן הבא: הקלטים מחוברים אל כניסות הברירה של המרבב, ועבור כל קומבינציה של N הקלטים, תוצאת הפונקציה, 0 או 1, מחוברת לכניסת המידע המתאימה של המרבב.

מאפנן ספרתי
-----------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

ראו גם
------

* ריבוב

קישורים חיצוניים
----------------

ויקישיתוף מדיה וקבצים בנושא **מרבב** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4170727-8

 |
**ארנסט ארנולד ליונגרין** (בגרמנית: **Arnold Lyongrün**‏; 1871 – 1935) היה צייר גרמני בסגנון היוגנדסטיל או בסגנון אר נובו של אמנות דקורטיבית וצייר בסגנון אימפרסיוניסטי.

ביוגרפיה
--------

### ראשית חייו

ליונגרין נולד ב-2 באוקטובר 1871 בדומנאו שבפרוסיה המזרחית (כיום דומנובו (אנ') שברוסיה). הוא גדל במהלך תקופת השגשוג של גרמניה הקיסרית. הוא למד בקניגסברג (כיום קלינינגרד שברוסיה) ובברסלאו (כיום ורוצלב שבפולין). לאחר מכן למד באקדמיה ז'וליאן בפריז אצל האמנים הצרפתים ז'ול ז'וזף לפבר וטוני רובר-פלרי, וערך מסעות סטודנטים ברחבי צרפת, אוסטריה ואיטליה.

החל משנת 1898, התגורר ליונגרין ועבד באזור המבורג, ובשנת 1907 הפך למורה באקדמיה הממלכתית לאמנות בהמבורג. במהלך מלחמת העולם הראשונה הוא גויס לצבא גרמניה. ליונגרין שרד את המלחמה ובשנת 1919 הפך לצייר עצמאי. הוא הפך לחבר באגודת האמנים בהמבורג ובהמשך חבר באיגוד הלאומי הגרמני לאמנים. כעבור כמה שנים היה חבר במושבת האמנים בארנסהופ שבחצי האי דארס בים הבלטי.

### קריירה

במהלך שהותו בצרפת, צייר ליונגרין בהשראת תנועת האר נובו שיוצגה על ידי בית הספר בנאנסי. הוא פרסם מספר פרסומים לאמנות ומלאכת יד דקורטיבית, ביניהם מוטיבים דקורטיביים מהעולם הטבעי (1899) ורעיונות חדשים לאמנות דקורטיבית (1901). עבודות אלה מוחזקות על ידי מוזיאון מטרופוליטן לאמנות, ניו יורק.

בהיסטוריה של האמנות, ליונגרין נחשב בעיקר כצייר נוף ולאמן ימי. ציוריו כוללים סצנות מהיער השחור, מסביבות המבורג ומחופי הים הבלטי. תערוכות מוקדמות של יצירותיו של ליונגרין הועלו בהמבורג ב-1911 וב-1919.

גלריה
-----

* אביבאביב
* פריחה בחורשפריחה בחורש
* ביער השחורביער השחור
* המקורהמקור
* אלוניםאלונים
* ערב בבלטיערב בבלטי

קישורים חיצוניים
----------------

ויקישיתוף מדיה וקבצים בנושא **ארנולד ליונגרין** בוויקישיתוף

הערות שוליים
------------

1. ↑  *Brockhaus’ Kleines Konversations-Lexikon, Bd. 1*. 5. Auflage, Leipzig 1911, S. 687.
2. ↑  Gerhard M. Schneidereit: *Dunkler Wald und weites Meer – Einhundert Jahre Malerei auf dem Darß*. 2010
3. ↑  Hermann Alexander Müller, Hans Wolfgang Singer, **Allgemeines Künstler-Lexicon**, Frankfurt a. M. Literarische Anstalt, Rütten & Loening, 1921

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007428882505171
* GND: 129108634
* ISNI: 0000 0001 1636 8270
* LCCN: n88041542
* VIAF: 48307992
* WorldCat: lccn-n88041542

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ארנולד ליונגרין"**.
תרשים של מגרש כדורגל תלת-צדדי. אזורי עונשין יכולים להיות גם מרובעים או טרפזים

|  |
| --- |
| 
**עיינו גם בפורטל**

**פורטל הכדורגל** הוא שער לכל הנושאים בוויקיפדיה הקשורים בכדורגל. בפורטל נמצאים קישורים לערכים ולתמונות נבחרות בנושא, לאישים בולטים בתחום, למושגים חשובים ולנושאי משנה.
 |

**כדורגל תלת צדדי** (באנגלית: **Three-sided football** המכונה לעיתים קרובות פשוט **3SF**) הוא וריאציה של כדורגל עם שלוש קבוצות שמשחקות במקום שתי קבוצות בצורה הסטנדרטית והמוכרת יותר. המשחק פותח על ידי המצביא הדני אסגר ג'ורן כדי להסביר את הרעיון שלו על הטריולקטיקה, חידודו על מושג הדיאלקטיקה המרקסיסטית, כמו גם כדי לשבש את הרעיון היומיומי של הכדורגל. הוא משוחק על מגרש בצורת משושה, חוקי המשחק יכולים להיות כמו בכדורגל הסטנדרטי כמו גם גרסאות אחרות של משחק הכדורגל.

בעוד שבכדורגל קונבנציונלי זוכה הקבוצה שכבשה הכי הרבה, בכדורגל זה, הקבוצה המנצחת היא זו אשר סופגת הכי מעט.

המשחק הראשון הידוע ששוחק התרחש ב-28 במאי 1993. גביע העולם הראשון בכדורגל תלת צדדי התקיים בשיתוף פעולה עם ה"פדרציה הבינלאומית לכדורגל תלת צדדי" במוזיאון Jorn בסילקבורג, דנמרק, ב-23 במאי עד 25 במאי 2014. השתתפו בטורניר קבוצות מצרפת, גרמניה, פולין, אנגליה, ליטא ודנמרק. הקבוצה הדנית זכתה בגביע.

קישורים חיצוניים
----------------

ויקישיתוף מדיה וקבצים בנושא **כדורגל תלת צדדי** בוויקישיתוף
* חוקי המשחק (באנגלית)
* סרטון הדרכה ביוטיוב למשחק, סרטון באתר יוטיוב
**מרב לוין** (נולדה ב-29 בפברואר 1972) היא מנחת טלוויזיה, זמרת ומרצה.

ביוגרפיה
--------

נולדה וגדלה בשכונת נווה שאנן בחיפה ולמדה בתיכון עירוני ג'. בשנות הנעורים שלה, לקחה חלק בלהקת הנוער הרשמית של חיפה, "מפגשים ברכס", שהופיעה בישראל ומחוצה לה, והתפרסמה בעיקר בזכות הופעתה בתוכנית הטלוויזיה "זהו זה!".

את שירותה הצבאי עשתה בלהקת פיקוד דרום.

ב-1994 נבחרה להנחות את השעשועון "גלגל המזל" כ"נערת הגלגל" הראשונה לצידו של ארז טל בשידורי קשת. בשנת 1995, פרשה לבקשתה מהתוכנית. לוין השתתפה באותה תקופה במספר פרסומות.

בשנים 1996–1999 הנחתה בערוץ 2 את תוכניות הנוער "אהבה ראשונה", "ג'ונגל הסיפורים" ו"יש בעיר מסיבה", לצידו של תומר יוסף. בהמשך השתתפה בסדרת הדוקו-ריאליטי "אופטימיות קוסמית".

בשנת 2001 הוציאה את האלבום "המסע הגדול" ובו שירים אישיים שחלקם היו בהלחנתה ובהפקתו המוזיקלית של רמי פוקס, וחלקם היו שיתופי פעולה עם כותבים ואומנים אחרים. נכללו בהם ארקדי דוכין ומיכה שטרית, שכתבו והלחינו את השיר "תהום", אריאל זילבר, שהלחין את השיר "תשבץ" ואורנה בנאי, שהקריאה טקסט בשיר "הבל הבלים". השיר "תקוות הקיץ" מתוך התקליט, נבחר על ידי ynet כאחד מעשרת השירים הטובים ביותר של שנת 2001.

משנת 2002 היא הבעלים של "בראשית הפקות", העוסקת בייזום אירועי תרבות ומוזיקה והפקתם וכן, ריכוז וצילום וידאו וחדשות, לצד הדרכה בתחומי אומנויות במה.

משנת 2017 החלה להופיע עם הרצאה-מופע יחיד בשם "גלגל ענק".

לוין היא בעלת תואר במדעי הרוח והחברה מאוניברסיטת בן-גוריון בנגב. נשואה ואם לשתיים.

קישורים חיצוניים
----------------

ויקישיתוף מדיה וקבצים בנושא **מרב לוין** בוויקישיתוף
* אתר האינטרנט הרשמי של מרב לוין
* מרב לוין, ברשת החברתית פייסבוק

* מרב לוין, ברשת החברתית אינסטגרם

* מרב לוין, במיזם "אישים" לתיעוד היצירה הישראלית

* מרב לוין, במסד הנתונים הקולנועיים IMDb (באנגלית)

* מרב לוין, באתר סטריאו ומונו

* מרב לוין, דף שער בספרייה הלאומית

* מרב לוין, באתר MOOMA (בארכיון האינטרנט)
* אמיר טיטונוביץ, ‏איך שגלגל מסתובב, באתר גלובס, 18 בפברואר 2007
* איילת רוזן, ‏מופע בנות ה-90, באתר ‏מאקו‏‏, ‏1 באפריל 2015‏

הערות שוליים
------------

1. ↑  עמית קוטלר, ביש המזל של נערות "גלגל המזל", באתר ynet, 7 במאי 2010
2. ↑  גבע קרא-עוז, תגידו שטוב, באתר ynet, 16 בספטמבר 2001

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007568197405171
* VIAF: 18145304381278570882
* WorldCat (עם VIAF): 18145304381278570882

 |
**הרטמוט בריזניק** (בגרמנית: **Hartmut Briesenick**; ‏7 במרץ 1949 - 8 במרץ 2013), היה אתלט עבר מזרח גרמני. הוא בעל מדליית ארד אולימפית, פעמיים ברציפות אלוף אירופה (1971 ו-1974) ו-3 פעמים ברציפות אלוף אירופה באולם (1970, 1971 ו-1972) בהדיפת כדור ברזל.

ביוגרפיה
--------

בריזניק נולד בלוקנוולדה, ברנדנבורג. הוא התאמן במועדון הספורט של דינמו ברלין, בהדרכתו של וילי קולינג.

באליפות אירופה באתלטיקה באולם שנערכה בבלגרד, לשעבר יוגוסלביה במרץ 1969 זכה בריזניק במדליית כסף בהדיפת כדור ברזל בתוצאה של 19.19 מטר.

באליפות אירופה באתלטיקה באולם שנערכה בווינה, אוסטריה במרץ 1970 זכה בריזניק במדליית זהב בהדיפת כדור ברזל בתוצאה של 20.22 מטר. באוניברסיאדה שנערכה בטורינו, איטליה באוגוסט אותה שנה, הוא זכה במדליית זהב בהדיפת כדור ברזל בתוצאה של 19.97 מטר.

באליפות אירופה באתלטיקה באולם שנערכה בסופיה, בולגריה במרץ 1971 זכה בריזניק במדליית זהב בהדיפת כדור ברזל בתוצאה של 20.19 מטר.

### אלוף אירופה

באליפות אירופה באתלטיקה שנערכה בהלסינקי, פינלנד באוגוסט אותה שנה הוא זכה במדליית זהב בהדיפת כדור ברזל בתוצאה של 21.08 מטר, לפני בן ארצו היינץ יואכים רוטנבורג (20.47 מטר) וולדיסלב קומר מפולין (20.04 מטר).

באליפות אירופה באתלטיקה באולם שנערכה בגרנובל, צרפת במרץ 1972 זכה בריזניק במדליית זהב בהדיפת כדור ברזל בשיא תחרות חדש של 20.67 מטר.

### מדליה אולימפית והישג השנה בעולם

באולימפיאדת מינכן (1972) זכה בריזניק במדליית ארד בהדיפת כדור ברזל בתוצאה של 21.14 מטר, אחרי ולדיסלב קומר שקבע שיא אולימפי חדש של 21.18 מטר וג'ורג' וודס מארצות הברית (21.17 מטר). בתחרות שנערכה בפוטסדאם, אותה שנה הוא קבע את הישג השנה בעולם, 21.54 מטר.

באליפות אירופה באתלטיקה שנערכה ברומא, איטליה 1974 זכה בריזניק במדליית זהב בהדיפת כדור ברזל בתוצאה של 20.50 מטר, לפני ראלף רייכנבאך ממערב גרמניה (20.38 מטר) וג'ף קייפס מבריטניה (20.21 מטר).

בשנת 1978 פרש בריזניק מספורט תחרותי והחל לאמן נוער בקבוצתו.

בשנת 1984 נישא בריזניק לאילונה סלופיאנק, אלופה אולימפית (מוסקבה 1980) ושיאנית העולם בהדיפת כדור ברזל.

שיאים אישיים
------------

* הדיפת כדור ברזל: 21.67 מטר (1973)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הרטמוט בריזניק** |

* הרטמוט בריזניק, באתר olympedia.org
* הרטמוט בריזניק, באתר התאחדות האתלטיקה הבין-לאומית
* הרטמוט בריזניק, באתר Track and Field (גברים)

הערות שוליים
------------

1. ↑  European Championships (Men), www.gbrathletics.com

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 9799

 |
Welsh carved wooden lovespoon with hearts, lock and wheel. There are five design elements, three hearts which also form the bowl and the ring of the spoon. Between these are a wheel and a padlock.כף אהבה וולשית, עם לב מנעול וגלגל.
**כף אהבה** היא כף מקושטת עשויה מעץ שניתנת באופן מסורתי כמתנה בעלת כוונות רומנטיות. הכף בדרך כלל מעוטרת בסמלים של אהבה, ונועדה להציג את הכישרון של המגלף. בשל העיצובים המורכבים, כפות אהבה לא משמשות באופן מעשי אלה רק כפרטי מלאכה מקושטים.

מוצא
----

כפות אהבה הן מלאכה מסורתית שהתחילה כבר במאה ה-17. במשך הדורות הכפות נעשו יותר ויותר קישוטיות, כתוצאה מכך הן איבדו את השימוש המעשי שלהן והפכו לפריט קישוטי לתלייה על הקיר.

כף האהבה הידועה הכי עתיקה מוצגת במוזיאון הלאומי להיסטוריה בסנט פגנז (אנ') ליד קארדיף, והיא מתוארכת לשנת 1667, למרות שהאמונה הרווחת היא שהמסורת התחילה הרבה לפני.

סמלים
-----

כף האהבה ניתנה לאישה צעירה על ידי מחזרה. דבר זה היה חשוב לאבי הנערה משום שכך יכל לראות שהאיש יכול לדאוג למשפחתו ולעבוד עם עץ.

מלחים לעיתים קרובות גילפו כפות אהבה במהלך מסעותיהם הארוכים, ולכן לעיתים קרובות הם שילבו עוגנים וספינות בכף.

לסמלים מסוימים היו משמעויות ספציפיות: שרשרת לרצון להיות ביחד לנצח, פרסה למזל, צלב לאמון, פעמונים לנישואים, לבבות לאהבה, יהלום סימל עושר או מזל טוב, פרח לחיבה, דרקון להגנה, גלגל כדי לתמוך בנאהב ומנעול לביטחון. כדורים הכלואים בתוך כלוב סימלו את מספר הילדים שהגבר קיווה לגדל. גילופים מסובכים יותר, כמו שרשראות, היו הפגנה של המיומנות של הגלף בנוסף למשמעותם הסמלית.

למרות שכף האהבה הוולשית היא המפורסמת ביותר, יש גם מסורות של כפות אהבה בסקנדינביה ובחלקים אחרים של מזרח אירופה, שיש להם סגנונות וטכניקות ייחודיים לכפות אהבה.

היום ניתנות כפות האהבה כמתנות נישואים, יום השנה, יום הולדת, מתנות לתינוק, חג המולד, או מתנות ליום ולנטיין, ורואים אותן בעיקר כאומנות עממית.

כף נישואים
----------

כפית נשואים נורווגית.
בנורווגיה, באותם הימים, זוגות שזה עתה נישאו אכלו עם כפיות מחוברות שסימלו את נישואיהם. לעיתים קרובות הכפיות והשרשרת היו עשויות מחתיכת עץ אחת, תוך שימת דגש על הגילוף.

קישורים חיצוניים
----------------

ויקישיתוף מדיה וקבצים בנושא **כף אהבה** בוויקישיתוף
**"לילה בלי ירח"** הוא ספר ילדים מאת סופרת הילדים שירה גפן והסופר הישראלי אתגר קרת. הסיפור פורסם על ידי עם עובד בשנת 2006, הוא מעוטר באיוריו של הצייר דוד פולונסקי ונערך על ידי דלית לב. הספר מומלץ לילדים בגילאי 8-3.

תקציר העלילה
------------

הסיפור מתמקד בילדה בשם זוהר. אביה הבטיח לה שמיים עם ירח מלא, אך בשמיים לא הופיע ירח מלא כמו שהבטיח לה. היא יוצאת לגמרי לבדה למרפסת ורואה עננים בצורת פילים עצובים שאינם מוצאים את הדרך בשמים ללא כוכבים, ומכאן היא יוצאת למסע אמיץ במיוחד במחוזות החשיכה כדי למצוא את הירח שנעלם. במסע היא פוגשת חתול עייף ושוטר אטום וחולפת ליד כבישים, ספסלים ופנסי רחוב. אבל אף לא אחד לא יודע לאן נעלם הירח. זוהר מוצאת את התשובה להיעלמותו המסתורית בלב היער, שם היא רואה את הירח רוקד עם איש קירח. זוהר הקטנה נוזפת בירח אך לבסוף סולחת ושולחת את הירח חזרה לשמיים, לטובת כל מי שזקוקים לו.

איור
----

לדעת מבקרים, עבודתו של דוד פולונסקי מרהיבה מכמה בחינות; ראשית, הציורים בסגנון היפני עשירים בפרטים רבים היוצרים אוירה מיוחדת שניתן להרגיש בה באמצעות גוונים של צבעי הכסף והשחור, כך שהקורא יכול להרגיש את הלילה בהם ובמשחקי האור והצל שהוא מראה באיורים. שנית, פולונסקי מראה בעבודתו שלל של יצורים שונים ומוזרים אך מצחיקים מאוד, דבר שגורם לקוראים להיכנס לתוך הסיפור כאשר הם מכירים את היצורים בזמן שהם קוראים עליהם. האיורים מזהירים גם באינטרפטציה שהם מעניקים לסיפור, אף על פי שהאור בסיפור נעלם, פולונסקי מכניס אותו בכל מקום, והוא זה שמניע את הסיפור בעזרת זוהר, שהיא הדמות הראשית בסיפור עם התלתלים הזהובים שלה שמאירים את העמודים החשוכים בספר.

ביקורות
-------

מוסר ההשכל בסיפור הוא שלילדים יש את הכוח לפתור את הבעיות שלהם בעצמם בלי להיעזר בהוריהם. בסיפור הקוראים מבינים שהכוח נמצא בידיה של ילדה קטנה, אשר מחליטה לצאת להרפתקה בעקבות החיפוש אחר האור, שהוא גם המניע העלילתי של הסיפור, ומצליחה לחזור בשלום מבלי להיעזר במבוגר אחראי שיפתור עבורה את הבעיות.

עיבוד לתיאטרון
--------------

הספר עובד להצגת ילדים בישראל. ההצגה עובדה ובוימה על ידי מוריה זרחיה. ההצגה מבוססת על עלילת הספר ומומלצת לגילים 6-3.

הערות שוליים
------------

1. ↑  לילה בלי ירח | שירה גפן ואתגר קרת, באתר עם עובד
2. 1 2  אריאנה מלמד, האודיסיאה של זוהר, באתר ynet, 19 בספטמבר 2006
3. ↑  טלי, "לילה בלי ירח", באתר עכשיו תורי, ‏4 בדצמבר 2007
4. 1 2  יעל דר, אם אין אור, אז איך זה שהכל זוהר כל כך, באתר הארץ, 28 באוגוסט 2006
5. 1 2  לילה בלי ירח • תיאטרון המדיטק, באתר תיאטרון מדיטק
פירוש נוסף ערך זה עוסק בכלי אכילה. אם התכוונתם למשמעות אחרת, ראו כף (פירושונים).
כף
כף פרסית עתיקה
**כף** היא כלי אכילה פופולרי, הדומה בצורתו לאת חפירה. כמו האת, הכף ישרה מצד אחד, וקעורה מצדה השני. גודלה של כף ממוצעת נע בן-10 ל-20 סנטימטרים, ושימושה העיקרי הוא העברת אוכל אל הפה. בעברית הכף נקראת כף בגלל דמיונה לכף יד קעורה. כף ממוצעת מחזיקה כ-15 מיליליטר של נוזל.

היסטוריה
--------

לפי ממצאים שנשמרו (כגון הכף הפרסית העתיקה בתמונה) נראה שכפות שימשו תרבויות רבות במשך מאות שנים. הכפות הראשונות, נראה שמקורן ביוון, שם נערך שימוש בכפות מקונכיות טבעיות. כפות עתיקות נמצאו גם במצרים שם הם הוכנו משנהב, צור ועץ, וסומנו בסמלים מהדת ובשטחי האימפריה הרומאית שם הם הוכנו מברונזה וכסף. עם זאת הכפות לא חדרו לשימוש יום יומי, עד ימי הביניים. במהלך תקופה זו, כפות הוכנו בעיקר מעץ וקרני בעלי חיים, בעוד מספר אצילים השתמשו בכפות של כסף.

ב־1760, לאחר שינויים רבים, הפכה ידית הכף לישרה, בעוד הקערה קיבלה צורה ביצתית יותר (כאשר הצד הפונה החוצה הפך לצר יותר מזה המחובר אל הידית), ובכך נוצרה הכף בצורה אותה אנחנו מכירים היום.

שימושים
-------

בימי הביניים הכפות שימשו את כל המטרות אותן משמשים המזלגות היום. כיום לעומת זאת, השימוש העיקרי שנשאר לכפות הוא האכלת נוזלים או דמויי נוזלים, כגון מרק, דייסה, מאכלים מוצקים קטנים וגרגיריים, כגון סוכר או אפונה. בחלק מתרבויות העולם אף נהוג השימוש בכף ככלי עזר לאכילת מאכלים דמויי איטריות, כגון פסטה. קיימות כפות הגשה שבאמצעותן שמים אוכל בצלחות האישיות.

ראו גם
------

* כף סינית
* כף עץ

קישורים חיצוניים
----------------

ויקישיתוף מדיה וקבצים בנושא **כף** בוויקישיתוף
* כף, באתר אנציקלופדיה בריטניקה (באנגלית)

|  |  |
| --- | --- |
| סכו"ם

|  |
| --- |
| * סכיןסכין
* כףכף
* מזלגמזלג
* כפיתכפית
* כף-מזלגכף-מזלג
* ספליידספלייד
 |

 |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529437805171
* BnF: cb119783540 (data)
* GND: 4201418-9
* LCCN: sh85126865
* LNB: 000319909
* NKC: ph122485

 |
**מרבו רובוסטוס** (שם מדעי: ***Leptoptilos robustus***; מילולית: "Leptoptilos" - "בעל נוצות רכות רזה". "robustus" - "מחוזק", עקב מבנה הטיביוטאורוס (אנ') הגדול שלו), הוא מין עוף נכחד ממשפחת החסידתיים מהסוג מרבו אשר התקיים באי פלורס באינדונזיה בתקופת הפליסטוקן לפני 2.56-0.13 מיליון שנה.

מאובני עוף זה התגלו באפריל 2009 במערת הגיר ליאנג' בואה (אנ') שבפלורס, שם נמצאו גם מאובני כוח ענק ומאובני האדם הקדום הומו פלורסיינסיס. המין תואר בידי החוקרים האנק ג. מייג'ר (Hanneke J.M. Meijer) ורוקוס אווי דו (Rokus Awe Due) ב-2010 לאחר שנחשב תחילה לעצמות אנשי ענק.

מרבו זה הגיע לגובה 1.8 מטר ולמשקל כ-16 ק"ג והוא היה הגדול שבמיני החסידות מעולם. המרבו הנכחד היה בעל עצמות דקות אך לא ברור אם בשל גובהו הוא יכל לעופף. לא נמצאו שרידים של כנפיו ולכן אין לדעת מה היה אורכם ועוביים, למרות שעצמות החזה היו גדולות מאוד. היו לו עצמות ירך גבוהות ומחוזקות שעזרו לו לנוע על הקרקע ומקור ארוך ואימתני כמו של מרבו אפריקני. 

חסידה זו כנראה הייתה הטורף העליון באי פלורס, מאחר שלא נמצאו שם יונקים טורפים בגודל דומה עקב בידודו. החסידה אולי הייתה אוכלת נבלות אך אולי ניזונה מציד של כוחי ענק, חולדות ענקיות שהיו באיים וגם מההומונידים הננסיים שגובהם הגיע ל-122 ס"מ בלבד. עם זאת ייתכן שההומונידים צדו את המרבו הגדול עד שהכחידו אותו לבסוף.

קישורים חיצוניים
----------------

ויקישיתוף מדיה וקבצים בנושא **מרבו רובוסטוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**לילה ואזירי** (באנגלית: **Leila Vaziri**, בפרסית: **لیلا وزیری**; נולדה ב-6 ביוני 1985) היא שחיינית עבר אמריקאית, אלופת עולם (מלבורן 2007) ושיאנית עולם במשחה ל-50 מטר גב.

ביוגרפיה
--------

ואזירי נולדה בניו יורק. אביה, מנסור, הוא איראני ואמה, ליז, ממוצא גרמני. בשנים 2003–2007 היא למדה והתאמנה באוניברסיטת אינדיאנה. היא בעלת תואר בתקשורת ובתרבות.

באליפות ארצות הברית שנערכה בשנת 2006 זכתה ואזירי במדליית זהב במשחה ל-100 מטר גב. באליפות הפאן פסיפיק בשחייה שנערכה בוויקטוריה שבקנדה באוגוסט אותה שנה היא סיימה ראשונה בגמר ב' במשחה ל-100 מטר גב בתוצאה של 1:01.53 דקות, תוצאה זהה לזו שקבעה השחיינית שסיימה במקום הרביעי. בשלב המוקדמות היא קבעה תוצאה של 1:01.82 דקות וסיימה חמישית אך שלישית מבין השחייניות האמריקאיות, אך רק שתיים יכולות היו לשחות בשלב גמר א'.

באליפות המכללות (NCAA) שנערכה במיניאפוליס שבמינסוטה ב-9 במרץ 2007 זכתה ואזירי במדליית ארד במשחה ל-100 יארד גב.

### אלופת עולם ושיאנית עולם

באליפות העולם שנערכה במלבורן, שבאוסטרליה בשנת 2007, זכתה ואזירי בשתי מדליות, זהב וכסף. מדליית זהב במשחה 50 מטר גב בהשוואת שיא העולם הטרי שלה משלב חצי הגמר, בתוצאה של 28.16 שניות, לפני אלכסנדרה גרסימניה מבלארוס (28.46 שניות) וטיילה זימר מאוסטרליה (28.50 שניות). כבר בשלב המוקדמות היא קבעה שיא אמריקאי חדש של 28.25 שניות, שיפור ב-5 מאיות השנייה לשיאה של נטלי קוגלין (28.30 שניות) ובשלב חצי הגמר קבעה שיא עולם חדש שיפור ב-3 מאיות השנייה לשיאה בן השנתיים של יאנינה פייץ' מגרמניה (28.19 שניות) שסיימה במקום שמיני. מדליית כסף במשחה שליחות 4x100 מטר מעורב לאחר ששחתה בשלב המוקדמות בתוצאה של 4:01.10 דקות, את סגנון הגב היא שחתה בתוצאה של 1:00.84 דקות. נוסף לכך, היא סיימה במקום עשירי במשחה ל-100 מטר גב בתוצאה של 1:01.39 דקות.

במבחנים האמריקאים לאולימפיאדת בייג'ינג (2008) סיימה ואזירי במשחה ל-100 מטר גב במקום שביעי ולא נכללה בנבחרת האמריקאית למשחקים האולימפיים.

לאחר שפרשה משחייה תחרותית החלה ואזירי לאמן בניו יורק, עיר הולדתה, בעיקר טריאתלטים.

ראו גם
------

| עיינו גם בפורטל: |
| --- |
|  | **פורטל שחייה** |

* התפתחות שיא העולם במשחה ל-50 מטר גב

קישורים חיצוניים
----------------

ויקישיתוף מדיה וקבצים בנושא **לילה ואזירי** בוויקישיתוף
* 

* אתר האינטרנט הרשמי של לילה ואזירי
* לילה ואזירי, ברשת החברתית טוויטר

* לילה ואזירי, באתר Swimrankings
* לילה ואזירי, באתר *IU Hoosiers* (באנגלית)

הערות שוליים
------------

1. ↑  תוצאות מלאות של אליפות הפאן פסיפיק בשחייה באתר Omega Timing

| אלופות עולם בשחייה – משחה ל-50 מטר גב (נשים) |
| --- |
| 

|  |  |
| --- | --- |
| 2001: היילי קופ ארצות הבריתארצות הברית • 2003: נינה זיבאנבסקאיה ספרדספרד • 2005: ג'יאן רוני אוסטרליהאוסטרליה • 2007: לילה ואזירי ארצות הבריתארצות הברית • 2009: זאו ז'ינג הרפובליקה העממית של סיןהרפובליקה העממית של סין • 2011: אנסטסיה זואבה רוסיהרוסיה • 2013: זאו ז'ינג הרפובליקה העממית של סיןהרפובליקה העממית של סין • 2015: פו יואנהוי הרפובליקה העממית של סיןהרפובליקה העממית של סין • 2017: אטיין מדריוס ברזילברזיל • 2019: אוליביה סמוליגה ארצות הבריתארצות הברית • 2022: קיילי מאס קנדהקנדה |  |

 |
במתמטיקה, ובעיקר בתורת גלואה, **הרחבה רדיקלית** היא הרחבת שדות הנוצרת על ידי סיפוח של ביטוי שורשי לשדה הבסיס. לדוגמה, השדה {\displaystyle \mathbb {Q} [{\sqrt[{4}]{7}}]}, המתקבל מסיפוח השורש הרביעי של 7 לשדה המספרים הרציונליים, הוא הרחבה רדיקלית (מממד 4) של \mathbb{Q}, וגם הרחבה רדיקלית (מממד 2) של {\displaystyle \mathbb {Q} [{\sqrt {7}}]}.

הרחבות רדיקליות הן מן הפשוטות ביותר בהרחבות של שדות, והמשפט המרכזי של תורת גלואה מאפיין את ההרחבות המתקבלות באמצעות שרשרת של הרחבות כאלה.

הרחבה רדיקלית אפשר לתאר גם באמצעות הבניה הסטנדרטית של חוגי מנה. אם F הוא שדה והפולינום {\displaystyle x^{n}-a} אי--פריק מעליו, אז {\displaystyle F[x]/\langle x^{n}-a\rangle } הוא הרחבה רדיקלית של F, הנוצרת מסיפוח השורש ה-n-י של a. כל הרחבה רדיקלית אפשר לתאר באופן כזה.

כאשר F כולל שורשי יחידה מסדר n, כל הרחבה ציקלית מממד n מעל F היא הרחבה רדיקלית, ולהפך - כל הרחבה רדיקלית היא ציקלית. בהיעדר שורשי יחידה, ההרחבות הרדיקליות אפילו אינן נורמליות. מעל שדות ממאפיין p, הרחבה רדיקלית מממד p אינה ספרבילית.

ראו גם
------

* משפט ארטין-שרייר
**מרג'ורי רמביו** (באנגלית: **Marjorie Rambeau**; ‏15 ביולי 1889 – 6 ביולי 1970) הייתה שחקנית קולנוע ותיאטרון אמריקאית מועמדת שני פרסי אוסקר על תפקידיה בסרטים "שביל הרקפות" ו"שיר לפידות".

ביוגרפיה
--------

רמביו נולדה בסן פרנסיסקו, בתם של מרסל וליליאן גרלינדה רמביו. הוריה נפרדו כשהייתה ילדה והיא גדלה עם אמה בעיר נום שבאלסקה. החלה את דרכה כשחקנית בגיל 12 בברודוויי ובשנת 1917 היא התחילה לשחק בסרטי ראינוע עבור חברת הסרטים "Mutual Film".

קריירת משחק
-----------

בשנות ה-30 השתתפה רמביו בסרטיו של ג'ורג' היל "מין וביל", "צוללי הגיהנום" ו"השש הסודי" ובדרמות של קלרנס בראון "השראה" ו"הגשם הגיע".

בשנת 1940 שיחקה רמביו בדרמה של גרגורי לה קאבה "שביל הרקפות" בתור מאיימי אמה של אלי מיי אדמס (ג'ינג'ר רוג'רס), תפקיד עליו הייתה מועמדת רמביו לפרס אוסקר לשחקנית המשנה הטובה ביותר. בהמשך שנות ה-40 הופיעה במספר רב של סרטים, הבולטים בהם היו: הדרמה "דרך הטבק" של ג'ון פורד בתפקיד הנזירה בסי רייס והמערבון "באוקלהומה" בו הופיעה לצידו של ג'ון ויין.

ב-1953 הופיעה בדרמה המוזיקלית של צ'ארלס וולטרס "שיר לפידות", תפקידה בתור אמה של כוכבת בתיאטרון ג'ני סטיוארט (ג'ואן קרופורד) הקנה לה מועמדות שנייה לפרס האוסקר לתפקיד משנה. באותו עשור למעשה סיימה את קריירת המשחק שלה עם הופעות בדרמות "איש בשם פיטר" של הנרי קוסטר בתור מיס לורה פאולר ו"האיש בעל אלף הפרצופים".

על פועלה בתחום הקולנוע קיבלה רמביו כוכב על שמה בשדרת הכוכבים של הוליווד.

חיים אישיים
-----------

רמביו נישאה 3 פעמים במהלך חייה אך מעולם לא הביאה ילד לעולם.

* בשנת 1913 נישאה לשחקן והבמאי הקנדי וילארד מאק, היא התגרשה ממנו ב-1917.
* בשנת 1919 נישאה לשחקן יו דילמן, הזוג התגרש ב-1923.
* לבעלה השלישי הצרפתי פרנסיס אשברי הייתה רמביו נשואה עד למותו בשנת 1967.

בשנותיה המאוחרות נהייתה רמביו נכה בעקבות מספר תאונות דרכים בהן הייתה מעורבת. היא מתה בביתה שבפאלם ספרינגס ב-6 ביולי 1970 כשהיא בת 80.

פילמוגרפיה נבחרת
----------------

* מין וביל (1930)
* השראה (1931)
* השש הסודי (1931)
* חוטאים צוחקים (1931)
* הדרך הקלה ביותר (1931)
* הבן של הודו (1931)
* צוללי הגיהנום (1932)
* פלוקה (1932)
* גברת ראשונה (1937)
* אנחנו חיים בנישואים (1938)
* הגשם הגיע (1939)
* שביל הרקפות (1940)
* קבוצת 20 הפרדים (1940)
* אנני טאבוט מפליגה שוב (1940)
* דרך טובקו (1941)
* באוקלהומה (1943)
* כל מספר יכול לשחק (1949)
* נטושים (1949)
* רעים אחד לשני (1953)
* שיר לפידות (1953)
* נקבה לנצח (1953)
* איש בשם פיטר (1955)
* סלנדר (1956)
* האיש בעל אלף הפרצופים (1957)

קישורים חיצוניים
----------------

ויקישיתוף מדיה וקבצים בנושא **מרג'ורי רמביו** בוויקישיתוף

* מרג'ורי רמביו, במסד הנתונים הקולנועיים IMDb (באנגלית)
* מרג'ורי רמביו, באתר AllMovie (באנגלית)
* מרג'ורי רמביו, במסד הנתונים הקולנועיים KinoPoisk (ברוסית)
* מרג'ורי רמביו, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 11075158
* BNE: XX4865594
* GND: 1062482913
* ISNI: 0000 0001 1657 1682
* LCCN: n80016852
* NKC: xx0181782
* SNAC: w68d0qj9
* VIAF: 62836692
* WorldCat: lccn-n80016852

 |
**עותניאל** (שם מדעי: *Othnielia*) הוא סוג של דינוזאור צמחוני שחי בתקופה יורה עליון לפני 150 מיליון שנה. שמו הוא עיוות שמו של החוקר המפורסם עותניאל צ'ארלס מארש.

מאפיינים
--------

לדינוזאור זה התגלו מעט מאוד עצמות מהם משערים שהוא היה קרוב משפחה של ההיפסילופודון והדריוזאורוס ומאבותיו של האיגואנודון. יצור זה היה בעל מבנה גוף מהיר והוא הגיע לאורך 1.5-2 מ' ולמשקל 10 ק"ג. הוא היה בעל זנב ארוך וזרועות קצרות ופיו דמה למקור תוכי קצר.

הוא התגלה בסלעים של תקופת היורה בויומינג, יוטה וקולורדו, בהם היו פעם יערות רחבים של סקויות ורעו בהם עדרי זאורופודים ענקיים.

בתרבות
------

הדינוזאור מופיע בספר של פארק היורה כיצור צמחוני המטפס על העצים בחיפוש עלים, התנהגות שאין הוכחות לקיומה. הוא הופיע גם בסדרה ללכת עם דינוזאורים בפרק על ענקי היורה, שם הוא מופיע לצד הדריוזאורוס, הסטגוזאורוס והדיפלודוקוסים הענקיים. הוא נראה גם בבלדה של Big Al ובמשחק פארק היורה 3: בניית פארק.

קישורים חיצוניים
----------------

ויקישיתוף מדיה וקבצים בנושא **עותניאל** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**מרג'ורי פרנסס ברופורד** (באנגלית: **Marjorie Frances Bruford**‏; 9 באפריל 1902 – 1958), המכונה **מידג' ברופורד**, הייתה אמנית בריטית, המזוהה עם אסכולת ניולין.

ביוגרפיה
--------

ברופורד נולדה באיסטבורן ולמדה בבית הספר לבדמינטון באזור קליפטון בבריסטול. שם התיידדה עם מורנג'י בירץ', אחת מבנותיו של האמן למורנה בירץ'. קשר זה הוביל את ברופורד ללמוד שיעורי אמנות בבית הספר לציור פורבס בניולין במהלך שנות העשרים.

מאוחר יותר, לקחה ברופורד שיעורי אמנות מאמנים אחרים שבסיסם בניולין, ביניהם ארנסט פרוקטר והרולד הארווי, ולמדה גם אצל למורנה בירץ' בשנות השלושים.

במשך תקופה מסוימת גרה ברפורד בכפר ליד פול לפני שיצאה ללימודים בפריז, ומאוחר יותר התגוררה בקוטג' בין פול למאוסהול.

ברופורד ציירה בעיקר דיוקנאות ונופים והייתה דוגמנית למספר דיוקנאות של הצייר מאותה קבוצת אמנים דוד פרוקטור.

ברופורד והאמן ריצ'רד וות'רבי (1881–1953) גרו יחד בכפר בקורנוול בסוף שנות העשרים, אף על פי שהיו מאורסים בשלב מסוים הם מעולם לא התחתנו.

במהלך הקריירה האמנותית שלה, הציגה ברופורד בגלריה לאומנות ניולין בשנות העשרים, בגלריה גופיל בלונדון, בגלריה לאמנות ווקר בליברפול, עם מועדון האמנות האנגלי החדש.

ברופורד הייתה מציגה קבועה באקדמיה המלכותית לאמנויות, ובסך הכל התקבלו לתצוגה שם כ-32 עבודות בין השנים 1924–1955.

הערות שוליים
------------

1. ↑  Midge BRUFORD | Cornwall Artists Index, cornwallartists.org (באנגלית)
2. ↑  "Dod Procter, RA Midge Bruford, The Model"
3. ↑  Sara Gray (2009). *The Dictionary of British Women Artists*. The Lutterworth Press

|  |  |
| --- | --- |
| בקרת זהויות עריכת הנתון בוויקינתונים | 
* ULAN: 500191135
* VIAF: 4699153596641151900009
* WorldCat (עם VIAF): 4699153596641151900009

 |
חאן מנולי
**חאן מנולי** הוא מבנה ברחוב בית אשל 11 ביפו הקרוי על שם בעליו הארמני שאה מנוליאן שהיה הקאוואס של הקונסול האוסטרי ביפו.

היסטוריה
--------

המבנה שכן בלב האזור המסחרי שבכניסה לעיר, בין סוק א-דיר היווני שמצפון וממזרח לו, לבין השוק שברחוב יפת מדרום וממערב לו. הוא שימש כחאן חשוב לסוחרים שהגיעו לסחור ביפו, וכתחנת מעבר לרבים מראשוני העלייה הראשונה עד העלייה הרביעית. כמקובל בחאנים רבים באימפריה העות'מאנית, שילב הבניין בין אכסניה ששכנה בקומה השנייה, ובין מחסן סחורות בקומת הקרקע. עוד שכנו מחסנים ביצרו[דרושה הבהרה] ובמקום היו גם אורוות לאחסון בהמות המסע של הסוחרים וכן לבעלי החיים שהובאו ליפו בטרם נמכרו או לאחר שנקנו. 

המבנה שימש כמרכז ציבורי ופוליטי של הקהילה היהודית בעיר, ובו המתינו חולים שהובאו ליפו עד שימצא רופא שייבוא לבקר אותם. חולים אשר לא היה בידם כסף כדי לשלם את הוצאות האשפוז בבית החולים שער ציון שבעיר, נותרו לעיתים במבנה החאן. מחזיתו של החאן יצאו דיליז'נסים לירושלים וליעדים נוספים בעורפה של יפו, כך שהמקום שימש גם בתור תחנה מרכזית לכרכרות ולעגלות. המבנה כונה על ידי משה סמילנסקי בכינוי "מרכז המושבות ביפו", ובסביבתו שכנו מוסדות אשר סייעו לקליטת העולים, ובהם ועד חובבי ציון והמשרד הארצישראלי. שנים רבות ניהלו את החאן הזוג ישראל ורבקה כהן. הערבים שיבשו את שמו של ישראל-שרול וקראו לו "סרור" ואת המבנה כינו "חאן סרור". 

בשנים 2005-2006 עבר המבנה שיפוץ מקיף והוא ניכר בשורת הקשתות שבקומת הקרקע שלו, הסוגרות על ארקדה. בקומה השנייה תלויה מרפסת מוארת, אליה מובילות דלתות מסוגננות רבות, ומעליהן שורת חלונות עגולים. על גג המבנה שלושה חלונות מעוגלים הניצבים במעין אנטבלטורה. בעבר בלטו בחזית המבנה "קורות ברזלים" מתחת לארקדות החזית כדי למנוע קריסה של המבנה.

לקריאה נוספת
------------

* משה סמילנסקי, **מרכז המושבות ביפו** - 1890 (בתוך) אברהם יערי, זכרונות ארץ ישראל - כרך ב'.
* משה סמילנסקי, **משפחת האדמה**, ספר ראשון, הוצאת עם עובד, תשי"ד.

קישורים חיצוניים
----------------

ויקישיתוף מדיה וקבצים בנושא **חאן מנולי** בוויקישיתוף
**מפקד פלוגה** או בקיצור **מ"פ** (קרי: **מם פא**), הוא תפקיד אשר ניתן לקצינים בצה"ל בדרגת סרן או רב-סרן, על מנת לפקד על פלוגת לוחמים.

בצה"ל מתייחס מונח זה למפקד יחידה הכפופה לגדוד חי"ר, שריון, הנדסה קרבית, איסוף קרבי חטיבת החילוץ ויחידות מובחרות. בחיל התותחנים ובמערך ההגנה האווירית מכונה מפקד הפלוגה מסו"ל (מפקד סוללה). דרגתו של מפקד הפלוגה היא בדרך כלל דרגת סרן, לעיתים רב-סרן ולעיתים נדירות יותר סגן. מפקד פלוגה לרוב השתלם בקורס מפקדי פלוגות, ולעיתים נדירות יותר הוא גם בוגר תואר ראשון מהמכללה לפיקוד טקטי.

בחילות היבשה, למפקד פלוגה לוחמת כפופים ארבעה קצינים: סגנו ושלושת מפקדי המחלקות שתחתיו. לסגנו יש לרוב דרגת סגן ולמפקדי המחלקות יש דרגת סגן משנה. לרוב מפקד פלוגה אחראי על אחד עשר כלי רכב קרביים ועל כלי רכב מנהלי אחד. רכב קרבי ראשון (טנק, תותח מתנייע או נגמ"ש) הוא רכב בפיקודו הישיר. הוא משמש אותו ואת צוות החיילים הבסיסי הדרוש לו. הרכב השני נמצא תחת פיקודו של סגן מפקד הפלוגה וצוותו, ותשעת הנותרים מתחלקים בשלשות בין המחלקות. בכל מחלקה יש רכב קרבי אחד בפיקוד ישיר של מפקד המחלקה, אחד תחת פיקודו של הסמל המחלקתי ורכב שלישי תחת פיקודו של אחד ממפקדי הכיתות. את הרכב המנהלי מפעילים רב הסמל הפלוגתי, סגנו ונהגו ובו החובש הפלוגתי.

התקן לצוות טנק בצה"ל הוא ארבעה חיילים. לכן מפקד פלוגת שריון לוחמת אמור לפקד על 44 לוחמים (כולל עצמו) ועוד צוות מנהלי קטן. בחיל התותחנים המצב דומה לזה שבשריון. בנגמ"ש של חיל רגלים יכולים להיות בין שישה ל-12 חיילים. לכן מפקד פלוגת חיל רגלים לוחמת יפקד על 66 עד 132 לוחמים וצוות מנהלי קטן.

לקריאה נוספת
------------

* אלישיב שמשי, **ולא אשוב עד כלותם - על מפקדי פלוגות בשדה הקרב**, הוצאת מערכות, 2005
* סרן לירון בנישו, ‏על דמותו של מפקד הפלוגה, **מערכות** 450, אוגוסט 2013
* גל פרל פינקל, "מה בין המ"פים של 1973 לאלה של 2021?", מערכות, אוקטובר 2021.

הערות שוליים
------------

1. ↑  שחר הלווינג, הקורס לאמנויות לחימה, ביטאון ביבשה, גיליון 10, יוני 2009, באתר זרוע היבשה, משה (צ'יקו) תמיר: "ההצלחה תגיע קודם כל ממוכנות הפלוגה לקרב. פלוגה שמבצעת מעצר טוב באיו"ש לא בהכרח יודעת להילחם. אבל פלוגה שיודעת להילחם, יודעת לעצור לפחות ברמה בינונית".
**דוכסות בוואריה-שטראובינג** (בגרמנית: **Herzogtum Bayern-Straubing**), הייתה דוכסות שהתפצלה מדוכסות בוואריה, והתקיימה בין השנים 1353–1432.

היסטוריה
--------

בשנת 1340 איחד לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם אשתו מרגרט השנייה, רוזנת אנו ברוזנויות אנו הולנד וזילנד. לאחר מותו בשנת 1347 שלטו בניו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין בניו, לבוואריה העליונה ובוואריה התחתונה. בשנת 1353 חולקה בוואריה התחתונה בחוזה רגנסבורג לדוכסות בוואריה-לנדסהוט שבה שלט שטפן השני, דוכס בוואריה, ול**דוכסות בוואריה-שטראובינג** שבה שלטו במשותף אלברכט הראשון, דוכס בוואריה ווילהלם הראשון, דוכס בוואריה.

אלברכט ווילהלם לא חילקו ביניהם את הנחלות, אלא וילהלם התמקד בנחלות אמם בארצות השפלה, בעוד אלברכט טיפח את השטחים בבוואריה התחתונה. בשנת 1356 מתה אמם מרגרט השנייה, רוזנת אנו, ובשנת 1357 חלה וילהלם במחלת נפש, ואלברכט השתלט גם על השטחים בארצות השפלה. בשנת 1389 הצטרף אלברכט השני, דוכס בוואריה לאביו אלברכט הראשון, ובעוד אביו משקיע את עיקר זמנו בארצות השפלה, אלברכט השני התעסק בעניינים בבוואריה, אולם הוא מת עוד קודם אביו בשנת 1397.

בשנת 1404 מת אלברכט הראשון, ובנו וילהלם השני, דוכס בוואריה עלה לשלטון במקומו. בשנת 1417 מת וילהלם השני, ולאחר מותו פרץ מאבק ירושה בין בתו יקובה, רוזנת אנו לאחיו יוהאן השלישי, דוכס בוואריה. בשנת 1425 נרצח יוהאן השלישי, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת הדוכסות בין הענפים האחרים של בוואריה, ואילו יקובה, רוזנת אנו קיבלה את הרוזנויות בארצות השפלה, אותם נאלצה למסור בשנת 1432 לפיליפ השלישי, דוכס בורגונדיה.

דוכסי בוואריה-שטראובינג
-----------------------

* וילהלם הראשון, דוכס בוואריה (1353–1388)
* אלברכט הראשון, דוכס בוואריה (1353–1404)
* אלברכט השני, דוכס בוואריה (1389–1397)
* וילהלם השני, דוכס בוואריה (1404–1417)
* יוהאן השלישי, דוכס בוואריה (1417–1425)
* יקובה, דוכסית בוואריה (1417–1432)

קישורים חיצוניים
----------------

* בוואריה-שטראובינג-הולנד בספרייה הלאומית הגרמנית
* בוואריה-שטראובינג-הולנד במילון ההיסטורי של בוואריה

הערות שוליים
------------

1. ↑  שלט יחד עם אחיו במשותף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4695865-4

 |
**דוכסות נסאו** הייתה מדינה שהוקמה על ידי נפוליאון בשנת 1806, על ידי צירופן של נסיכות נסאו-ויילבורג ונסיכות נסאו-אוזינגן לדוכסות אחת. בקונגרס וינה צורפה אף נסיכות אורנז'-נסאו לדוכסות.

הדוכסות התקיימה כחלק מהקונפדרציה הגרמנית עד 1866, שאז סופחה לממלכת פרוסיה, בעקבות תבוסת האימפריה האוסטרית ובעלות בריתה (שהדוכסות הייתה חלק מהם) במלחמת אוסטריה–פרוסיה.

היסטוריה
--------

ב-17 ביולי 1806 הצטרפו נסיכות נסאו-ויילבורג ונסיכות נסאו-אוזינגן לקונפדרציה של הריין, וב-30 באוגוסט 1806 התאחדו הנסיכויות לישות אחת - דוכסות נסאו. בראש הדוכסות הועמד פרידריך אוגוסט, נסיך נסאו-אוזינגן שהיה המבוגר מבין שני השליטים, ומכיוון שלא היו לו בנים נקבע שפרידריך וילהלם, נסיך נסאו-ויילבורג יירש אותו לאחר מותו.

לאחר תבוסת נפוליאון, הוחלט בקונגרס וינה לצרף לדוכסות גם את נסיכות אורנז'-נסאו, ובכך לאחד את כל נחלות בית נסאו תחת שליט יחיד. הדוכסות הצטרפה לקונפדרציה הגרמנית, ובשנת 1816 הועברה בירת הדוכסות לעיר ויסבאדן.

ב-9 בינואר 1816 מת פרידריך וילהלם, נסיך נסאו-ויילבורג מנפילה במדרגות, ובשל כך לאחר מות פרידריך אוגוסט, דוכס נסאו ב-24 במרץ 1816 ירש אותו וילהלם, דוכס נסאו בנו של פרידריך וילהלם. בשנת 1839 מת וילהלם, דוכס נסאו, ובמקומו עלה לשלטון בנו אדולף, דוכס נסאו.

בשנת 1866 הצטרפה הדוכסות לאימפריה האוסטרית במלחמת אוסטריה–פרוסיה, וב-20 ביולי נכבשה ויסבאדן על ידי הכוחות הפרוסים. בשלום פראג שנערך בסוף המלחמה, סופחה הדוכסות לממלכת פרוסיה, ונכללה בפרובינציית הסן-נסאו.

בשנת 1890 ירש אדולף את הדוכסות הגדולה של לוקסמבורג, לאחר שלא היה יורש זכר מבית אורנז'-נסאו.

קישורים חיצוניים
----------------

ויקישיתוף מדיה וקבצים בנושא **דוכסות נסאו** בוויקישיתוף
* מידע סטטיסטי והיסטורי על נסאו בHGIS
* אטלס של הסן ונסאו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555019705171
* BnF: cb11987450v (data)
* GND: 4041265-9
* LCCN: n81107044
* SUDOC: 02793943X
* VIAF: 123167575
* WorldCat (עם VIAF): 123167575

 |
**מכורים למין אנונימיים** (באנגלית: **Sex Addicts Anonymous**) היא התארגנות שמספקת לחבריה תוכנית "שנים עשר צעדים" כדי להתמודד עם התנהגות מינית בלתי מבוקרת, המכונה גם התמכרות למין. מכורים למין אנונימיים קיימת לצד התארגנויות אחרות של שנים עשר צעדים המיועדות למכורים למין: מכורים למין ולאהבה אנונימיים, מכורים למין כפייתי אנונימיים, סקסוהוליסטים אנונימיים ומחלימים מיניים אנונימיים. קיימות גם קבוצות עבור בני משפחות של מכורים למין. תפקידן דומה לתפקיד קבוצות דומות לאלכוהוליסטים אנונימיים ולמכורים לסמים אנונימיים.

מכורים למין אנונימיים נוסדה בשנת 1977 בארצות הברית, על ידי גברים שהתמודדו עם התנהגות מינית בלתי נשלטת והחליטו להיעזר לשם כך בתוכנית שנים עשר הצעדים של אלכוהוליסטים אנונימיים, תוך שהם מתאימים אותה להתמודדויות הייחודיות למכורים למין. התוכנית פתוחה לכל מי שמעוניין להפסיק התנהגות מינית בלתי נשלטת. אין כל דרישה אחרת להגעה לקבוצות. התוכנית פתוחה לבעלי כל נטייה מינית וזהות מגדרית. בשל האופי הרגיש של הנושאים שעליהם מדברים בקבוצות, חלק מהקבוצות עורכות היכרות עם חברים חדשים המעוניינים להצטרף, לפני שנמסר להם המיקום והזמן של המפגשים. קיים שאלון שנועד לסייע לחבר חדש להחליט אם הוא סובל מהתמכרות למין.

ב"מכורים למין אנונימיים" כל חבר יוצר לעצמו הגדרה אישית של מפוכחות מינית, שתובעת הימנעות מאופנים מסוימים של פעילות מינית, שאותו חבר רואה כבלתי נשלטים, מסוכנים או מזיקים. הקבוצה מעודדת את החבר לכבד אחד את הגדרת הניקיון של חברו. הרבה מחברי "מכורים למין אנונימיים" נעזרים בכלי שמכונה "שלושה מעגלים" כדי לסווג צורות שונות של התנהגות מינית. בתוך מעגל פנימי כותבים התנהגויות שמהם רוצים להימנע (כדוגמת מין בתשלום, מין אנונימי, צפייה בפורנוגרפיה). פעולה כזאת תיחשב "נפילה" או "שימוש". במעגל אמצעי כותבים התנהגויות ומצבים שעלולים להוביל למעגל פנימי (שוטטות ממשית או וירטואלית, מצבים שבהם עולים רגשות תסכול, בדידות או כאב). ובמעגל החיצוני כותבים התנהגויות בריאות - מיניות ולא מיניות (יחסי מין במסגרת קשר אינטימי, לקיחת חלק במפגשים קבוצתיים, עיסוק בספורט או באמנות יצירתית, שינה וארוחות סדירות).

הספר המרכזי של קבוצת מכורים למין אנונימיים הוא ספר "מכורים למין אנונימיים" המכונה גם "הספר הירוק". הוא מסביר את אופי ההתמכרות למין, את שנים עשר הצעדים וגם כולל מידע על הקבוצות וכלי ההחלמה של התוכנית. חלקו השני של הספר כולל מגוון רחב של סיפורים אישיים של מכורים למין. בסיפורים מתוארים אופנים שונים של התמכרות למין, כמו גם צורות שונות של החלמה. מטרת הסיפורים האישיים היא לשמש השראה ולהראות שעבודת שנים עשר הצעדים אכן מאפשרת החלמה מהתמכרות למין.

חונך (ספונסר) הוא אחד ממשתתפי התוכנית שחבר נעזר בו להחלמה ושהקשר איתו נועד לסייע בהחלמה של אותו חבר. רצוי שחונך יהיה כבר תקופה כלשהי בתוכנית, יצבור פרק זמן משמעותי של ניקיון מפעילות מינית ממכרת ויעבור את שנים עשר הצעדים. מקובל שחונך נמצא בקשר אישי רציף עם חניך, כדי להדריך אותו בעבודת התוכנית. השפעתו העיקרית של החונך היא דרך דוגמה אישית. בדרך כלל מומלץ לחבר חדש לקחת חונך בהקדם. חונך יכול להיות זמני או קבוע, אך גם חונך קבוע ניתן להחליף.

קבוצה של מכורים למין אנונימיים קיימת בישראל מאוגוסט 2014.

קישורים חיצוניים
----------------

* מכורים למין אנונימיים, ישראל
מטוס בואינג B-17 ביעף הפצצה.
**יעף** בתעופה הוא מונח המתאר מצב בו כלי הטיס (או החללית) נכנס למתאר טיסה מבצעי המתאים לשימוש במערכת לטובת ביצוע משימה בצמוד למטרה. לדוגמה, טיסה באזור, גובה, כיוון ומהירות מתאימים לטובת צילום.

אטימולוגיה
----------

ב-14 ביוני 1927 בעיתון הצפירה הוקדשה כתבה לנושא התעופה בה הופיע המושג **מעבר ביעף** (מעבר בטיסה), בצורה זאת המילה **יעף** היוותה נגזרת למילה **מעוף** שהקדימה את המילה טיסה.

ב"מילון למונחי תעופה וטכניקה תשכ"א" המושג **יעף**, יחד עם **מעוף** הופיעו כתרגומים נרדפים למושג הצרפתי **sortie**, אך המושג גיחה השתרש בתחום התעופה הצבאית ונמצא בשימוש עד היום.

בעוד המושג **מעוף** נזנח, המונח **יעף** השתרש ונמצא בשימוש עד היום כתרגום למושג האנגלי **pass** – מעבר מעל מטרה תוך ביצוע המשימה.

מאפיינים
--------

| תמונות של מטוסי קרב במהלך ביצוע יעף |
| --- |
| * מטוס F-4 פנטום ביעף תקיפה בגובה נמוך במהלך מלחמת וייטנאם.מטוס F-4 פנטום ביעף תקיפה בגובה נמוך במהלך מלחמת וייטנאם.
* מטוס F-84E מבצע יעף תקיפה ומשגר רקטות.מטוס F-84E מבצע יעף תקיפה ומשגר רקטות.
* מטוס בל P-39 איירקוברה מבצע יעף צליפה.מטוס בל P-39 איירקוברה מבצע יעף צליפה.
* מבנה של מטוסי דאגלס AD-4 סקייריידר מבצעים יעף תקיפה בעזרת רקטות במהלך מלחמת קוריאה.מבנה של מטוסי דאגלס AD-4 סקייריידר מבצעים יעף תקיפה בעזרת רקטות במהלך מלחמת קוריאה.
* מטוס דאגלס A-1 סקייריידר במהלך תמרון היחלצות מיעף תקיפה.מטוס דאגלס A-1 סקייריידר במהלך תמרון היחלצות מיעף תקיפה.
* מטוס A-4 סקייהוק מבצע יעף תקיפה בעזרת רקטות במהלך מלחמת וייטנאםמטוס A-4 סקייהוק מבצע יעף תקיפה בעזרת רקטות במהלך מלחמת וייטנאם
* מטוסי TBF-1 אוונג'ר מבצעים יעף טורפדו. ניתן לראות שני מטוסים שהטילו את הטורפדו שלהם מבצעים תמרון היחלצות.מטוסי TBF-1 אוונג'ר מבצעים יעף טורפדו. ניתן לראות שני מטוסים שהטילו את הטורפדו שלהם מבצעים תמרון היחלצות.
* מטוס דאגלס DT מטיל טורפדו במהלך יעף.מטוס דאגלס DT מטיל טורפדו במהלך יעף.
* מטוס A-10 במהלך יעף צליפה.מטוס A-10 במהלך יעף צליפה.
* מבנה של מטוסי B-17 במהלך יעף הפצצה.מבנה של מטוסי B-17 במהלך יעף הפצצה.
* תרשים של פרופיל הטיסה לביצוע תקיפה של טיל AGM-65 מאבריק.תרשים של פרופיל הטיסה לביצוע תקיפה של טיל AGM-65 מאבריק.
* תרשים של פרופיל הטיסה לביצוע תקיפה של טיל AGM-62 וולאיי.תרשים של פרופיל הטיסה לביצוע תקיפה של טיל AGM-62 וולאיי.
 |

המושג יעף משמש לרוב בתעופה צבאית ומתאר בהרבה מקרים פרופיל טיסה או תמרון המאפשר שימוש במערכת או חימוש. כניסה למתאר טיסה המאפשר ירי תותח מכונה יעף צליפה. יעף בו משתמשים בפצצות יכונה יעף הפצצה, אם כי יעף הפצצה בגובה נמוך וכן ביעף בו משתמשים ברקטות יקרא לרוב יעף תקיפה. במתארים מבצעיים אלו, המטוס לעיתים ימצא במצב מסוכן במהלך היעף שידרוש תמרון היחלצות.

המושג יעף גם משמש לתיאור מתאר טיסה לשימוש במערכות אחרות, דוגמת מצלמות, מערכות מודיעין אותות, מערכות לוחמה אלקטרונית, ואף בזריעת עננים.

באמצעי חימוש המעופפים בצורה עצמאית, כגון טילי שיוט וחימוש משוטט, יעף יהיה השלב הסופי של הטיסה של החימוש, בו האמצעי יכנס למתאר שיאפשר פגיעה במטרה, לאחר תמרונים אחרים דוגמת התחמקות או איתור מטרה.

בתעופת חלל המושג יעף משמש לתיאור חליפה על פני גוף אסטרונומי, כגון כוכב לכת, ירח, אסטרואיד וכדומה, לטובת איסוף נתונים או צילום.

ראו גם
------

* המראה (תעופה)
* נחיתה
* שיוט (תעופה)

הערות שוליים
------------

1. ↑  עורית בוגר, לטוס עברית, עמ' 31
2. ↑  עורית בוגר, לטוס עברית, עמ' 98.
3. ↑  עורית בוגר, לטוס עברית, עמ' 99.
**אאוגרואידיים** (שם מדעי: **Eogruidae**) היא משפחה של עופות נכחדים מסדרת העגוראים, שחיו בין סוף האאוקן עד הפליוקן, מלפני 40 מיליון שנה עד לפני 3 מיליון שנה ברחבי אירואסיה. עופות אלה היו כבדים ביותר ולא היו מסוגלים לעוף. הם חיו על הקרקע בדומה ליענים מודרניים וגם הגיעו לגודל דומה.

המאובנים של מינים השייכים למשפחה זו נדירים ושבירים. הממצאים מרמזים שעופות אלה השתייכו לסדרת העגוראים והיו קרוביהם של העגוריים, החצוצרנים והארמוס. היו להם רגליים שריריות בעלות שתי אצבעות חזקות בכל רגל, עצמות גפיים קדמיות מנוונות וכמעט שלא נראות וצוואר ארוך. הדמיון ליענים הוא כתוצאה מאבולוציה מתכנסת, אך מבנה הרגל מסגיר את הקרבה לעגוראים.

הם חיו כנראה בערבות הפתוחות של אירואסיה, שם נפוצו מגוון יונקים טורפים ובדומה ליענים נאלצו לפתח תנועה מהירה (אנ') כדי לשרוד.

מיון
----

* סוג *Eogrus*
* סוג *Sonogrus*
* תת-משפחה Ergilornithinae
	+ סוג *Amphipelargus*
	+ סוג ארגילורניס (*Ergilornis*)
	+ סוג *Sinoergilornis*
	+ סוג *Urmiornis*

קישורים חיצוניים
----------------

ויקישיתוף מדיה וקבצים בנושא **אאוגרואידיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**יען סומלי** (שם מדעי: *Struthio molybdophanes*) הוא מין של עוף ממשפחת היעניים המצוי רק בקרן אפריקה והוא קטן מעט מהעוף הגדול ביותר - יען מצוי. הוא נחשב לתת-מין שלו עד שבשנת 2014 החשיבו אותו כמין עצמאי מאותו סוג.

מאפיינים
--------

אורכו של יען זה 200-240 ס"מ בממוצע ומשקלו 90-130 ק"ג והוא העוף השני בגודלו בעולם. הוא דומה מאוד לקרובו, היען המצוי: נוצות שחורות-לבנות אצל הזכר, צוואר ורגליים ארוכים מאוד ו-3 אצבעות חזקות ברגל. הראש קטן עם מקור ורוד והנוצות פרועות ועבות. כמו שאר קרוביו הוא חסר יכולת תעופה.

יען זה נפוץ באזור קרן אפריקה - בעיקר באתיופיה וסומליה. הוא נפוץ בערבות, סוואנות ובאזורים יבשים יותר. הוא מותאם לחיים באזורים פתוחים - רגליו מהירות מאוד והוא יכול לדהור במהירות, ראשו מוצב גבוה ועיניו צופות על כל מי שמתקרב אליו מכל הכיוונים. הנקבה והאפרוחים מוסווים עם פלומתם האפורה בין העשבים היבשים.

היען הוא אוכל-כול הניזון מעשבים, פירות, חרקים, יצורים קטנים ואפילו ממתכות ואבנים קטנות.

יען זה נעשה נדיר, בעיקר עקב ציד בלתי חוקי במדינות חיותו - אתיופיה וסומליה בהם קשה לאכוף את החוק. הוא ניצוד לבשר, אפרוחים ונוצות וכן למוצרים רפואיים.

קישורים חיצוניים
----------------

ויקישיתוף מדיה וקבצים בנושא **יען סומלי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* GBIF
 |

הערות שוליים
------------

1. ↑  יען סומלי באתר הרשימה האדומה של IUCN

| עופות קדומים חסרי שיניים |
| --- |
| יענאים |
| יעניים | יען (יען מצוי • יען סומלי) |   |
| קזואראים |
| אמואיים | אמו |
| קזואריים | קזואר מצוי • קזואר חד-גדיל • קזואר בנט |
| ננדאים |
| ננדיים | ריאה (ננדו מצוי • ננדו הפונה) |
| קיוואים |
| קיוויים | קיווי מנוקד גדול • קיווי מנוקד קטן • קיווי אוקריטו • קיווי חום דרומי • קיווי חום צפוני |
| טינמאים |
| טינמיים | Nothocercus • Crypturellus • טינמו • טינמו פטגוניה • Eudromia • Rhynchotus • Nothoprocta • Nothura • טינמו גמדי |
סמל מפקד האוכלוסין הרוסי 2010
 בתוך תחנת מפקד בסוורודווינסק
**מפקד אוכלוסין 2010 של הפדרציה הרוסית** היה המפקד הראשון של אוכלוסיית הפדרציה הרוסית מאז 2002 והשני לאחר פירוק ברית המועצות. ההכנות למפקד החלו בשנת 2007 והמפקד עצמו התקיים בין ה-14 באוקטובר ל-25 באוקטובר.

 מטבע 10 רובל המנציח את מפקד 2010

המפקד
-----

המפקד נקבע במקור לאוקטובר 2010, לפני שתוזמן מחדש בסוף 2013, תוך ציון סיבות כלכליות, אף כי משערים כי מניעים פוליטיים השפיעו על ההחלטה. עם זאת, בסוף 2009 הודיע ראש הממשלה פוטין כי ממשלת רוסיה הקצתה 10.5 מיליארד רובל כדי לערוך את המפקד כמתוכנן במקור (באוקטובר 2010).

תוצאות
------

המפקד רשם את מספר האוכלוסייה כ-142.9 מיליון, ירידה של 2.3 מיליון (1.6%) מאז מפקד האוכלוסין בשנת 2002. האוכלוסייה מונה 73.7% עירוניים (105.3 מיליון) וכ-26.3% כפריים (37.5 מיליון). הגיל החציוני הוא 38 שנים. ההרכב האתני נשלט על ידי הרוסים (80.9% מהאוכלוסייה).

ראו גם
------

* דמוגרפיה של רוסיה

קישורים חיצוניים
----------------

ויקישיתוף מדיה וקבצים בנושא **מפקד האוכלוסין ברוסיה** בוויקישיתוף
* 
* תוצאות סופיות של מפקד האוכלוסין הרוסי 2010
* תוצאות מפקד האוכלוסין בכל רוסיה 2010

הערות שוליים
------------

1. ↑  "Осенний пересчет". "Rossiyskaya Gazeta", October 15, 2010
2. ↑  Sputnik (22 בדצמבר 2011). "Russian Census 2010 final results". *sputniknews.com*. `{{cite web}}`:  (עזרה)

| מפקדי אוכלוסין ברוסיה |
| --- |
| האימפריה הרוסית | 1897 | רוסיהרוסיה |
| רוסיה הסובייטית וברית המועצות | 1926 • 1939 • 1959 • 1970 • 1979 • 1989 |
| הפדרציה הרוסית | 2002 • 2010 • 2021 |
| ניהול מפקד אוכלוסין | השירות הפדרלי לסטטיסטיקה ממלכתית |